5.Քթի դիֆթերիա: Սկիզբն աստիճանական է, մարմնի ջերմաստիճանը նորմալ կամ սուբֆեբրիլ է:Հաճախ քթանցնքներից մեկից ի հայտ է գալիս սկզբում շճային, ապաª շճաթարախային արտադրություն (կատառալ ձև), շնչառությունը դժվարացած է: Քթանցքին հարող մաշկի, շրթունքի, երբեմն նաև այտի վրա ի հայտ են գալիս էքսկորիացիաներ: Ռինոսկոպիայի ժամանակ հայտնաբերվում են քթանցքների նեղացում լորձաթաղանթի այտուցի հետևանքով, քթի միջնապատի վրա` էրոզիաներ կամ խոցեր (կատառալ-խոցային ձև), երբեմնª կեղևիկներ, արյունային արտադրություն կամ սպիտակավուն, շրջակա հյուցվածքներին ամուր կպած փառեր (փառային ձև): Երբեմն պրոցեսը երկկողմանի է, կարող է դուրս գալ քթի լորձաթաղանթի սահմաններից և ընդունել տարածուն կամ տոքսիկ բնույթ: Ինտոքսիկացիայի բացակայության պայմաններում բարդություններ այս ձևի ժամանակ հիմնականում չեն դիտվում:Քթի դիֆթերիայի ընթացքը երկարատև է և համառ, արագ առողջացնում է յուրահատուկ շճաբուժումը: